Държавен вестник, бр. 23, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  23
мативните актове, субсидиарно приложим на 
основание чл. 80 от АПК.
От доказателствата в административната 
преписка се установява, че изработването 
на нов нормативен акт за определяне реда 
и начина за изчисляване на разходите за 
издръжка, обучение, квалификация и/или 
преквалификация на военнослужещи от Ми­
нистерството на отбраната, структурите на 
пряко подчинение на министъра на отбраната 
и Българската армия е възложено на работна 
група със Заповед № Р-292 от 25.10.2019 г. на 
министъра на отбраната, чийто състав е из­
менен със Заповед № Р-36 от 12.02.2020 г. За 
резултатите от работата на работната група е 
съставен протокол № РД-380135 от 1.10.2020 г. 
В протокола са отразени основните въпроси, 
които са породили дебати в работната група, 
и е прието разработеният проект на норма­
тивния акт да бъде предложен на министъра 
на отбраната за одобрение, след което да бъде 
стартирана процедурата по ЗНА за провеждане 
на обществени консултации от 14 дни. Проек­
тът е представен на министъра на отбраната 
с докладна записка № 21-41-9/14.09.2020 г. на 
председателя на работната група – началник 
на отдел „Образование и квалификация“ в 
дирекция „Управление на човешките ресурси в 
отбраната“, с предложение в случай на одобре­
ние проектът на наредбата да бъде публикуван 
на портала за обществени консултации и на 
интернет страницата на Министерството на 
отбраната за срок от 14 дни. Посочено е, че 
след изтичане на срока за обществено обсъж­
дане и отразяване на постъпилите бележки и 
предложения проектът на наредбата да бъде 
предоставен на министъра за подпис и изпра­
тен за обнародване в „Държавен вестник“.
От представените по делото разпечатки 
от Портала за обществени консултации се 
установява, че проектът на наредбата и мо­
тивите към него са публикувани за времето 
от 13.10.2020 г. до 26.10.2020 г. В публикува­
ното съобщение и в мотивите към проекта е 
посочено, че предишната Наредба № Н-1 от 
14.01.2013 г. за реда и начина на изчисляване 
на разходите за издръжка, обучение, квали­
фикация и/или преквалификация на воен­
нослужещите от МО, структурите на пряко 
подчинение на министъра на отбраната и 
Българската армия във връзка с възстановя­
ването им в случаите по чл. 260, ал. 1, 2 и 3 
от ЗОВСРБ на министъра на отбраната, ДВ, 
бр. 8 от 29.01.2013 г., е отменена с влязло в 
сила съдебно решение № 8962 от 7.07.2020 г. 
на Върховния административен съд по адм. д. 
№ 1654/2020 г., считано от 7.07.2020 г., както и 
че с цел уреждане на последиците от отмене­
ния подзаконов нормативен акт в определения 
в чл. 195, ал. 2 АПК от тримесечен срок е 
необходимо срокът за обществено обсъждане 
на проекта за новата наредба да е 14 дни.
Наредбата е приета и подписана от минис­
търа на отбраната на 29.10.2020 г., обнародвана 
е в ДВ, бр. 96 от 10.11.2020 г. и е в сила от 
10.11.2020 г.
От така установените факти е видно, че 
при приемане на наредбата не са спазени 
сроковете по чл. 26, ал. 4 от ЗНА. Тази нор­
ма предвижда, че срокът за предложения 
и становища по проектите, публикувани 
за обществени консултации по ал. 3, е не 
по-кратък от 30 дни. При изключителни 
случаи и изрично посочване на причините в 
мотивите, съответно в доклада, съставителят 
на проекта може да определи друг срок, но не 
по-кратък от 14 дни. От събраните по делото 
доказателства не се установява наличието на 
изключителен случай по смисъла на чл. 26, 
ал. 4, изр. второ от ЗНА, който да обосновава 
определения по-кратък срок за обществено 
обсъждане от предвидения 30-дневен срок. 
В докладна записка № 21-41-9/14.09.2020 г. на 
председателя на работната група отмяната на 
предходната Наредба № Н-1 от 14.11.2013 г. и 
необходимостта от спазването на срока по 
чл. 195, ал. 2 от АПК не са посочени като 
основание за определяне на посочения в 
докладната 14-дневен срок за обществено 
обсъждане. Уреждането на последиците от 
отменения подзаконов нормативен акт в сро­
ка по чл. 195, ал. 2 от АПК не е послужило 
като основание за възлагане изработването на 
проекта на новата наредба, тъй като заповедта 
на министъра на отбраната за създаване на 
работната група е от 25.10.2019 г., много преди 
отмяната на Наредба № Н-1 от 14.11.2013 г. 
Основателни са и доводите на жалбоподате­
лите, че 3-месечният срок по чл. 195, ал. 2 от 
АПК за уреждане последиците от отмяната 
на предходната наредба е изтекъл преди края 
на определения 14-дневен срок за обществено 
обсъждане на проекта на новата наредба. 
Този срок е изтекъл на 17.10.2020 г., считано 
от датата на обнародване на Решение № 8962 
от 7.07.2020 г. на Върховния административен 
съд по адм. д. № 1654/2020 г. в „Държавен 
вестник“, бр. 63 от 17.07.2020 г., в сила от 
17.07.2020 г. съгласно чл. 194 от АПК.
От представената по делото разпечатка от 
сайта на Портала за обществени консултации 
се установява, че не е спазен и определеният 
14-дневен срок за обществено обсъждане, тъй 
като проектът и мотивите са публикувани за 
срок от 13 дни от 13.10. до 26.10.2020 г.
Неспазването на срока в чл. 26, ал. 4 от 
ЗНА представлява съществено нарушение 
на процесуалните правила за приемане на 
подзаконовия нормативен акт, тъй като е 
довело до издаването на наредбата без на­